CELEX: 62016CN0449
Language: fi
Date: 2016-08-11 00:00:00
Title: Asia C-449/16: Ennakkoratkaisupyyntö, jonka Corte d’appello di Genova (Italia) on esittänyt 11.8.2016 – Kerly Del Rosario Martinez Silva v. Istituto Nazionale della Previdenza Sociale (INPS) ja Comune di Genova

7.11.2016   
            
            
               FI
            
            
               Euroopan unionin virallinen lehti
            
            
               C 410/8
            
         Ennakkoratkaisupyyntö, jonka Corte d’appello di Genova (Italia) on esittänyt 11.8.2016 – Kerly Del Rosario Martinez Silva v. Istituto Nazionale della Previdenza Sociale (INPS) ja Comune di Genova
   (Asia C-449/16)
   (2016/C 410/08)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte d’appello di Genova
   
      Pääasian asianosaiset
   
   
      Valittaja: Kerly Del Rosario Martinez Silva
   
      Vastapuolet: Istituto Nazionale della Previdenza Sociale (INPS) ja Comune di Genova
   
      Ennakkoratkaisukysymykset
   
   
               1)
            
            
               Onko lain 448/1998 65 §:ssä tarkoitetun perheille, joissa on vähintään kolme alaikäistä lasta, myönnettävän tuen (”assegno ai nuclei familiari con almeno tre figli minori”) kaltainen etuus asetuksen (EY) N:o 883/2004 (1) 3 artiklan 1 kohdan j alakohdassa tarkoitettu perhe-etuus?
            
         
               2)
            
            
               Jos vastaus edeltävään kysymykseen on myöntävä, onko direktiivin 2011/98/EU (2) 12 artiklan 1 kohdan e alakohdassa säädetty yhdenvertaisen kohtelun periaate esteenä Italian lainsäädännön kaltaiselle lainsäädännölle, jonka mukaan työntekijä, joka on kolmannen maan kansalainen ja jolla on työntekoa varten myönnetty yhdistelmälupa (joka on voimassa yli kuusi kuukautta), ei saa edellä mainittua tukea perheille, joissa on vähintään kolme alaikäistä lasta, vaikka hänen kanssaan samassa taloudessa asuu vähintään kolme alaikäistä lasta ja hänen tulonsa ovat laissa säädettyä rajaa pienemmät?
            
         
      (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL 2004, L 166, s. 1).
   
      (2)  Kolmansien maiden kansalaisille jäsenvaltion alueella oleskelua ja työskentelyä varten myönnettävää yhdistelmälupaa koskevasta yhden hakemuksen menettelystä sekä jäsenvaltiossa laillisesti oleskelevien kolmansista maista tulleiden työntekijöiden yhtäläisistä oikeuksista 13.12.2011 annettu Euroopan parlamentin ja neuvoston direktiivi 2011/98/EU (EUVL 2011, L 343, s. 1).